CELEX: 51996PC0341(02)
Language: da
Date: 1996-07-16
Title: Forschlag til RÅDETS FORORDNING (EF) om ændring af forordning (EØF) nr. 2158/92 om beskyttelse af skovene i Fællesskabet mod brande

Avis juridique important

|

51996PC0341(02)

Forschlag til RÅDETS FORORDNING (EF) om ændring af forordning (EØF) nr. 2158/92 om beskyttelse af skovene i Fællesskabet mod brande  /* KOM/96/0341 ENDEL - CNS 96/0186 */  

EF-Tidende nr. C 268 af 14/09/1996 s. 0008

Forslag til Rådets forordning (EF) om ændring af forordning (EØF) nr. 2158/92 om beskyttelse af skovene i Fællesskabet mod brande (96/C 268/07) (Tekst af betydning for EØS) KOM(96) 341 endelig udg. - 96/0186(CNS) (Forelagt af Kommissionen den 16. juli 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Den første periode for anvendelse af Rådets forordning (EF) nr. 2158/92 (1) om beskyttelse af skovene i Fællesskabet mod brande udløber den 31. december 1996;skovene spiller en væsentlig rolle for bevarelsen af den grundlæggende økologiske ligevægt bl.a. i jord, vand, klima, fauna og flora; denne økologiske ligevægt er nødvendig for et bæredygtigt landbrug og forvaltning af landdistrikterne;bevarelsen af skovene er vigtig af økonomiske, økologiske og sociale årsager og bidrager bl.a. til at opretholde den sociale situation for personer, der arbejder i landbruget og i landdistrikterne;Den Europæiske Union tillægger beskyttelsen af sine skove en særlig betydning, og den har i denne forbindelse indgået internationale forpligtelser om en bæredygtig udvikling af skovene og beskyttelse af skovområderne bl.a. på De Forenede Nationers Verdenskonference om Miljø og Udvikling i Rio de Janeiro i 1992 samt i forbindelse med to europæiske ministerkonferencer om beskyttelse af skovene i Europa i Strasbourg i 1990 og i Helsinki i 1993; EF's plan for beskyttelse af skovene mod brande som fastsat i forordning (EF) nr. 2158/92 bidrager til at opfylde disse forpligtelser;i henhold til nævnte forordning er 60 mio. ha skov eller henved halvdelen af Den Europæiske Unions skovareal klassificeret som brandrisikozoner;brande udgør fortsat en faktor, der begrænser en bæredygtig udvikling af skovene i risikozonerne, og begrænser således skovenes bidrag til udvikling af et bæredygtigt landbrug og forvaltning af landdistrikterne;beskyttelsen af skovene mod brande bidrager derfor direkte til, at målene i traktatens artikel 39, stk. 1, litra b), nås;EF's informationssystem for skovbrande, der blev oprettet i henhold til artikel 5 i forordning (EF) nr. 2158/92, har gjort det muligt at etablere et EF-samarbejde inden for skovbrande, og udbygningen af dette system vil give EF et effektivt værktøj til bedre at evaluere aktionerne for beskyttelse af skovene mod brande og bedre analysere brandårsagerne;EF's plan for beskyttelse af skovene mod brande som fastsat i forordning (EF) nr. 2158/92 bør derfor fortsættes bl.a. for at styrke sammenhængen i de skovbrugsforanstaltninger, der finansieres i risikozonerne, og skærpe bekæmpelsen af brandårsager samt forbedre forebyggelsen og overvågningen; der bør derfor i forordning (EF) nr. 2158/92 som ændret ved nærværende forordning fastsættes et program for en ny periode på fem år fra den 1. januar 1997 for således at forøge programmets varighed til ti år fra den 1. januar 1992;det anses, at et beløb på 70 mio. ECU er nødvendigt til iværksættelsen af programmet i den nye periode -UDSTEDT FØLGENDE FORORDNING:Artikel 1 I forordning (EF) nr. 2158/92 foretages følgende ændringer:Artikel 10, stk. 1 og 2, affattes således:»1. Fællesskabsaktionen skal løbe i fem år fra den 1. januar 1997.2. De fællesskabsmidler, der skønnes nødvendige til programmets gennemførelse, beløber sig til 70 mio. ECU for perioden 1997-2001.«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 217 af 31. 7. 1992, s. 3.